open-index/open-wikipedia-markdown huggingface dataset:
อนุสรณ์สถานผู้เสียชีวิตจากเทศกาลโนวา

**อนุสรณ์สถานผู้เสียชีวิตจากเทศกาลโนวา** (ฮีบรู: ) เป็นอนุสรณ์สถานที่สร้างขึ้นเพื่อรำลึกถึงเหยื่อของการสังหารหมู่ที่เทศกาลโนวา อนุสรณ์สถานนี้ตั้งอยู่ในลานจอดรถเรอิมใกล้กับคิบบุตซ์เรอิม ซึ่งเป็นสถานที่จัดเทศกาลในวันที่ 6–7 ตุลาคม พ.ศ. 2566

## ภูมิหลัง

ในเวลากลางคืนระหว่างวันที่ 6 ถึง 7 ตุลาคม พ.ศ. 2566 เทศกาลดนตรีโนวาถูกจัดขึ้นที่ลานจอดรถเรอิมใกล้กับคิบบุตซ์เรอิมใกล้กับเขตฉนวนกาซา

ในเช้าวันที่ 7 ตุลาคม พ.ศ. 2566 เวลา 6:29 น. การโจมตีด้วยจรวดจากฉนวนกาซาไปยังชุมชนโดยรอบได้เริ่มต้นขึ้น ภายใต้ระยะโจมตีของจรวด ฮะมาสได้เปิดฉากจู่โจมอิสราเอลแบบฉับพลัน โดยกองกำลังนุคบะฮ์ () ได้ก่อเหตุสังหารหมู่ที่เทศกาลดังกล่าว

## อนุสรณ์สถาน
thumb|ภาพถ่ายของผู้ที่ถูกสังหารในงานเทศกาล จัดแสดงอยู่ที่อนุสรณ์สถานในลานจอดรถของหมู่บ้านเรอิม
ภาพถ่ายของเหยื่อจากงานเทศกาลจัดแสดงอยู่ที่อนุสรณ์สถานในที่จอดรถของหมู่บ้านเรอิม ณ สถานที่เกิดเหตุสังหารหมู่ อนุสรณ์สถานแห่งนี้ได้รับการจัดตั้งขึ้นเพื่อรำลึกถึงเหยื่อ โดยในวันเทศกาลตู บิชวัท () ศักราชฮีบรู 5784 (พ.ศ. 2566) ครอบครัวของเหยื่อได้ปลูกต้นไม้เพื่อรำลึกถึงคนที่พวกเขารัก และกองทุนแห่งชาติยิว (; ) ได้ตั้งเสาที่แสดงภาพถ่ายของผู้ที่ถูกสังหารและลักพาตัว พร้อมด้วยธงชาติอิสราเอลที่ฐานของเสาเหล่านี้ ศิลปินจากทั่วประเทศได้วางประติมากรรม  สีแดง ซึ่งเป็นสัญลักษณ์ของดอกไม้ที่บานในช่วงฤดูหนาวในป่าเรอิมบริเวณใกล้เคียง และทำหน้าที่เป็นสัญลักษณ์แทนชีวิตของเยาวชนที่สูญเสียไป

นอกจากนี้ สมาชิกหน่วยช่วยเหลือฉุกเฉินพลเรือนยังได้นำป้ายที่มีข้อความว่า "Bring Them Home Now" พร้อมกับผ้าที่ประกอบด้วยภาพวาดผีเสื้อสีสันสดใส 40 ตัว ซึ่งแสดงถึงจำนวนคนที่ถูกจับตัวไปจากงานเทศกาลมาประดับไว้

นับตั้งแต่เกิดการสังหารหมู่ มีผู้คนนับพันเดินทางมาที่สถานที่นี้เพื่อวางพวงหรีด คณะกลุ่มโรงเรียน เจ้าหน้าที่รักษาความปลอดภัย คณะผู้แทนจากต่างประเทศ และอื่น&hairsp;ๆ ได้เดินทางมาเยี่ยมชมอนุสรณ์สถานแห่งนี้สม่ำเสมอ

## อ้างอิง

หมวดหมู่:สงครามอิสราเอล–ฮะมาส พ.ศ. 2566
หมวดหมู่:การโจมตีของกลุ่มฮะมาส
อำเภอชวงไป๋

**อำเภอชวงไป๋** (จีนตัวย่อ: 双柏县; จีนตัวเต็ม: 雙柏縣; พินอิน: *Shuāngbǎi Xiàn*; อังกฤษ: Shuangbai County) อยู่ภายใต้การปกครองของเขตปกครองตนเองชนชาติอี๋ ฉู่สฺยง ในพื้นที่ตอนกลางของมณฑลยูนนาน ประเทศจีน เป็นเขตการปกครองระดับเทศมณฑลที่อยู่ใต้สุดของฉู่สฺยง

## แหล่งข้อมูลอื่น

* Shuangbai County Official Website

หมวดหมู่:การแบ่งเขตระดับเทศมณฑลของจังหวัดฉู่ซ่ง
ยุทธภัณฑ์ของพระเจ้า

วลี "**ยุทธภัณฑ์ของพระเจ้า**" (; , )  มาจากเอเฟซัส 6:11: "จงสวมยุทธภัณฑ์ทั้งชุดของพระเจ้าเพื่อจะสามารถต่อสู้กับอุบายของมารได้" (พระคริสตธรรมคัมภีร์ ฉบับมาตรฐาน) ในฐานะการอ้างอิงในคัมภีร์ไบเบิล อุปลักษณ์อาจหมายถึงชุดเกราะในเชิงกายภาพที่พระเจ้าทรงสวมในยุทธการเชิงอุปลักษณ์ หรืออาจหมายถึงความชอบธรรมอย่างรอบคอบโดยทั่วไปซึ่งประทานโดยพระคุณของพระเจ้า (โรม 13:12, พระคริสตธรรมคัมภีร์ ฉบับมาตรฐาน): "กลางคืนล่วงไปมากแล้ว และรุ่งเช้าก็ใกล้เข้ามา ให้เราเลิกบรรดากิจการแห่งความมืด และสวมเครื่องอาวุธแห่งความสว่าง"

## ชิ้นส่วนของยุทธภัณฑ์
ความในเอเฟซัสบทที่ 6 กล่าวถึงชิ้นส่วนของยุทธภัณฑ์ 6 ชิ้นดังต่อไปนี้: 

* คาดเอว 
* เกราะป้องกันอก (θώραξ, *thorax*)
* รองเท้า 
* โล่ (θυρεὸς, *thyreos*)
* หมวกเหล็ก (περικεφαλαία, *perikephalaia*)
* พระแสงหรือดาบ (μάχαιρα, *machaira*)

ในจดหมายของนักบุญเปาโลถึงชาวเอเฟซัสบรรยายถึงชิ้นส่วนยุทธภัณฑ์เหล่านี้ว่าประกอบด้วยคาดเอวแห่งความจริง, เกราะป้องกันอกแห่งความชอบธรรม, รองเท้าแห่งความพรั่งพร้อมในการประกาศข่าวประเสริฐแห่งสันติสุข, โล่แห่งความเชื่อ, หมวกเหล็กแห่งความรอด และพระแสงแห่งพระวิญญาณ/พระวจนะของพระเจ้า

หมวกเหล็กแห่งความรอด (พระมาลาแห่งความรอด) และเกราะป้องกันอกแห่งความชอบธรรม (ทับทรวงแห่งความชอบธรรม) ยังปรากฏในอิสยาห์ 59:17

## อ้างอิง

หมวดหมู่:คำและวลีในพันธสัญญาใหม่
หมวดหมู่:คำอุปลักษณ์ที่อ้างอิงวัตถุ
หมวดหมู่:คำอุปลักษณ์ที่อ้างอิงสงครามและความรุนแรง
หมวดหมู่:จดหมายของนักบุญเปาโลถึงชาวเอเฟซัส
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดแม่ฮ่องสอน]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด

## ดูเพิ่ม
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

แม่ฮ่องสอน
จ 02 2535
ตัวคูณลากร็องฌ์

ในการหาค่าเหมาะสมทางคณิตศาสตร์ **วิธีการคูณลากร็องฌ์**เป็นกลยุทธ์ในการหาค่าสูงสุดและต่ำสุดในพื้นที่ของ ฟังก์ชัน ที่อยู่ภายใต้ข้อจำกัดของสมการ (กล่าวคือ อยู่ภายใต้เงื่อนไขที่ สมการ หนึ่งสมการขึ้นไปจะต้องเป็นไปตามค่าที่เลือกของ ตัวแปร อย่างแน่นอน)  ตั้งชื่อตามนักคณิตศาสตร์ โจแช็ฟ-หลุยส์ ลากร็องฌ์

## อ้างอิง

หมวดหมู่:การหาค่าเหมาะที่สุดทางคณิตศาสตร์
หมวดหมู่:แคลคูลัสหลายตัวแปร
ประเทศสยามใน พ.ศ. 2394

**พ.ศ. 2394** ตรงกับ ค.ศ. 1851 เป็นปีที่ 70 แห่งการสถาปนากรุงรัตนโกสินทร์ เป็นปีที่ 27 และปีสุดท้ายในรัชสมัยพระบาทสมเด็จพระนั่งเกล้าเจ้าอยู่หัว และปีแรกในรัชสมัยพระบาทสมเด็จพระจอมเกล้าเจ้าอยู่หัว

## ผู้นำ
* พระมหากษัตริย์:
** จนถึง 2 เมษายน: พระบาทสมเด็จพระนั่งเกล้าเจ้าอยู่หัว
** ตั้งแต่ 2 เมษายน: พระบาทสมเด็จพระจอมเกล้าเจ้าอยู่หัว
* กรมพระราชวังบวรสถานมงคล:
** ตั้งแต่ 25 พฤษภาคม: พระบาทสมเด็จพระปิ่นเกล้าเจ้าอยู่หัว
* สมเด็จพระสังฆราช:
** ตั้งแต่ 1 สิงหาคม: สมเด็จพระมหาสมณเจ้า กรมพระปรมานุชิตชิโนรส

## เหตุการณ์
### เมษายน
* 2 เมษายน – พระบาทสมเด็จพระนั่งเกล้าเจ้าอยู่หัวเสด็จสวรรคต เหล่าขุนนางและเชื้อพระวงศ์จึงไปกราบทูลให้พระภิกษุสมเด็จพระเจ้าน้องยาเธอ เจ้าฟ้ามงกุฎ ขึ้นครองราชย์
* 6 เมษายน – พระภิกษุเจ้าฟ้ามงกุฎ ลาสิกขา กลับเข้าไปประทับในพระราชวังหลวง
### พฤษภาคม
* 15 พฤษภาคม – พระบาทสมเด็จพระจอมเกล้าเจ้าอยู่หัว ทรงประกอบพระราชพิธีบรมราชาภิเษก และมีสมเด็จพระนางเจ้าโสมนัสวัฒนาวดี เป็นพระอัครมเหสี นี่เป็นครั้งแรกที่ชาวต่างชาติได้รับเชิญเข้าร่วมพระราชพิธีบรมราชาภิเษกในสยาม
* 25 พฤษภาคม – พระบาทสมเด็จพระปิ่นเกล้าเจ้าอยู่หัว ประกอบพระราชพิธีบวรราชาภิเษก ณ พระราชวังบวรสถานมงคล

### กำลังดำเนินอยู่
* สงครามเชียงตุง
* ฝรั่งเศสเข้าหาสยาม เพื่อพยายามสร้างความสัมพันธ์ทางการค้า

## อ้างอิง

หมวดหมู่:สยามในปี พ.ศ. 2394
หมวดหมู่:สยามในคริสต์ทศวรรษ 1850
หมวดหมู่:ปีในคริสต์ศตวรรษที่ 19 ในประเทศไทย
บทจดหมาย

**บทจดหมาย** (; ; ) เป็นงานเขียนที่ส่งถึงบุคคลหนึ่งหรือกลุ่มบุคคลหนึ่ง มักเป็นจดหมายที่มีเนื้อหาสั่งสอนด้วยสำนวนภาษาเป็นทางการและสละสลวย งานเขียนประเภทบทจดหมายพบได้ทั่วไปในอียิปต์โบราณในฐานะส่วนหนึ่งของหลักสูตรการเขียนของโรงเรียนอาลักษณ์ จดหมายในพันธสัญญาใหม่จากอัครทูตถึงบรรดาคริสต์ศาสนิกชนมักถูกเรียกว่าเป็นบทจดหมาย จดหมายที่ถือกันว่าเขียนโดยเปาโลรู้จักในคำเรียกว่าบทจดหมายของเปาโล (Pauline epistles) ส่วนจดหมายฉบับอื่น ๆ เรียกว่าเป็นบทจดหมายคาทอลิก (catholic epistles) หรือบทจดหมายทั่วไป (general epistles)

## บทจดหมายอียิปต์โบราณ
ชาวอียิปต์โบราณเขียนบทจดหมายโดยส่วนใหญ่มักเขียนเพื่อเหตุผลทางศึกษาศาสตร์ นักอียิปต์วิทยา Edward Wente (ค.ศ. 1990) คาดว่าฟาโรห์เจดคาเรแห่งราชวงศ์ที่ห้าแห่งอียิปต์ซึ่งทรงเขียนจดหมายหลายฉบับถึงวิเซียร์ (เสนาบดี) ของพระองค์ ถือเป็นผู้ทรงบุกเบิกงานเขียนประเภทบทจดหมาย การเขียนบทจดหมายได้รับการยืนยันการมีอยู่อย่างชัดเจนในราชวงศ์ที่หกของราชอาณาจักรเก่าแห่งอียิปต์ และปรากฏชัดในคู่มือการศึกษา *The Book of Kemit* ที่เขียนเขียนในช่วงราชวงศ์ที่สิบเอ็ด มีสูตรมาตรฐานของการเขีนบทจดหมายในสมัยราชอาณาจักรกลางแห่งอียิปต์ สูตรบทจดหมายที่ใช้ในยุครามเสสมีรากฐานจากจดหมายที่เขียนขึ้นในสมัยอามาร์นาแห่งราชวงศ์ที่สิบแปด Wente ระบุถึง "จดหมายเสียดสี" (Satirical Letter) ที่พบบน Papyrus Anastasi&nbsp;I ของราชวงศ์ที่สิบเก้าว่าเป็นบทจดหมายที่เด็กนักเรียนชาวอียิปต์นิยมคัดลอกบนเศษภาชนะกระเบื้อง (นักโบราณคดีค้นพบตัวอย่างมากกว่าแปดสิบชิ้น) เพื่อฝึกการเขียน บทเขียนยังมีการเขียนถึงคนตาย และในยุครามเสสมีการเขียนถึงเทพเจ้าด้วย การเขียนบทจดหมายถึงเทพเจ้านี้ได้รับความนิยมแพร่หลายมากขึ้นในยุคที่เปอร์เซียและกรีกปกครอง

## อ้างอิง

## แหล่งข้อมูลอื่น

* 
* ''Catholic Encyclopedia'': Epistles
* David Trobisch, "How to read an ancient letter collection", 1999: the possibility of a narrative critical study of the Letters of Paul

หมวดหมู่:วรรณกรรมอียิปต์โบราณ

หมวดหมู่:ราชวงศ์ที่ห้าแห่งอียิปต์
หมวดหมู่:จดหมาย
หมวดหมู่:วรรณกรรม
หมวดหมู่:ศึกษาศาสตร์
ฝ่าหลุนกง

**ฝ่าหลุนกง** () หรือ **ฝ่าหลุนต้าฝ่า** () เป็นขบวนการทางศาสนาใหม่ขบวนการหนึ่ง ก่อตั้งโดย หลี่ หงจื้อ ในประเทศจีนเมื่อช่วงต้นคริสต์ทศวรรษ 1990 มีชื่อเสียงในเรื่องการต่อต้านพรรคคอมมิวนิสต์จีน ต่อต้านรักร่วมเพศและคตินิยมสิทธิสตรี รวมไปถึงปฏิเสธการแพทย์แผนปัจจุบัน โดยมีมุมมองต่าง ๆ ซึ่งถือว่าเป็นอนุรักษนิยมแบบสุดโต่ง

นอกจากนั้น ฝ่าหลุนกงยังดำเนินธุรกิจสื่อภายใต้บริษัท Epoch Media Group ซึ่งมีบริษัทในเครือได้แก่ New Tang Dynasty Television ธุรกิจเกี่ยวกับโทรทัศน์ และ The Epoch Times ธุรกิจเกี่ยวกับหนังสือพิมพ์ซึ่งถูกมองว่ามีอุดมการณ์ขวาจัดในทางการเมือง

ฝ่าหลุนกงถือกำเนิดมาจากขบวนการชี่กงเมื่อปี ค.ศ. 1992 ในประเทศจีน โดยผสมผสานการเข้าสมาธิ และหลักปฏิบัติคำสอนต่าง ๆ เข้าด้วยกัน โดยมีรากฐานมาจากศาสนาพุทธและลัทธิเต๋า โดยถึงแม้ว่าฝ่าหลุนกงจะได้รับการสนับสนุนจากหน่วยงานภาครัฐบางหน่วยงาน แต่การเติบโตอย่างรวดเร็วและความเป็นอิสระจากการควบคุมของรัฐทำให้เจ้าหน้าที่ระดับสูงหลายคนมองฝ่าหลุนกงว่าเป็นภัยคุกคาม และส่งผลให้มีการคุกคามเป็นระยะ ๆ ในช่วงปลายคริสต์ทศวรรษ 1990 ต่อมาเมื่อ 25 เมษายน ค.ศ. 1999 ผู้นับถือฝ่าหลุนกงกว่า 10,000 คนได้รวมกลุ่มประท้วงหน้าศูนย์ราชการในปักกิ่ง เพื่อเรียกร้องให้ทางการรับรองสิทธิในการประกอบพิธิกรรมของตนโดยปราศจากการแทรกแซง แต่เมื่อเดือนกรกฎาคม ค.ศ. 1999 รัฐบาลจีนได้ออกคำสั่งห้ามฝ่าหลุนกง โดยถือว่าเป็นองค์กรที่ผิดกฎหมาย ส่งผลให้มีการจับกุมเกิดขึ้นจำนวนมาก รวมไปถึงการกระทำทารุณต่อผู้ที่นับถือฝ่าหลุนกงอย่างกว้างขวาง

## อ้างอิง

## แหล่งข้อมูลอื่น

* 

หมวดหมู่:ขบวนการทางศาสนาใหม่
หมวดหมู่:วิทยาศาสตร์เทียม
ช้าง เอฟเอคัพ 2567–68

การแข่งขัน **ไทยเอฟเอคัพ 2567–68** (หรือ **ช้าง เอฟเอคัพ 2567–68** ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 31 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีกอีลิท รอบคัดเลือกเพลย์ออฟ รวมไปถึงการแข่งขันไทยแลนด์แชมเปียนส์คัพ กับทีมชนะเลิศการแข่งขันไทยลีก ฤดูกาล 2567–68

## ปฏิทินการแข่งขัน

## รอบการแข่งขัน
### รอบแรก
การจับสลากแบ่งสายมีขึ้นในวันที่ 22 สิงหาคม 2567 โดยมีทั้งหมด 24 สโมสรที่เข้าร่วมการแข่งขันในรอบแรก ประกอบด้วยทีมจากไทยแลนด์ อเมเจอร์ลีก 1 สโมสร, ไทยแลนด์ เซมิโปรลีก 1 สโมสร, ไทยลีก 3 จำนวน 12 สโมสร และไทยลีก 2 จำนวน 10 สโมสร โดยแบ่งเป็นการแข่งขันทั้งหมด 12 คู่ และอีก 36 สโมสรจะได้สิทธิ์ผ่านเข้าสู่รอบ 64 ทีมสุดท้ายโดยอัตโนมัติ การแข่งขันจะมีขึ้นในวันที่ 11 กันยายน 2567

### รอบ 64 ทีมสุดท้าย
สโมสรที่ผ่านเข้ารอบจากรอบแรก 12 สโมสร รวมกับสโมสรที่ชนะผ่านอีก 36 สโมสร และสโมสรในไทยลีกอีก 16 สโมสร เข้าแข่งขันในรอบ 64 ทีมสุดท้าย โดยการจับสลากประกบคู่มีขึ้นเมื่อวันที่ 17 ตุลาคม 2567 เวลา 14:00 น. ณ ห้องบอลรูม สโมสรราชพฤกษ์ การแข่งขันมีขึ้นในวันที่ 20 พฤศจิกายน 2567

### รอบ 32 ทีมสุดท้าย
สโมสรที่ผ่านเข้ารอบจากรอบ 64 ทีมสุดท้าย 32 สโมสร (ประกอบด้วยทีมจากไทยแลนด์ เซมิโปรลีก 1 สโมสร, ไทยลีก 3 จำนวน 11 สโมสร, ไทยลีก 2 จำนวน 8 สโมสร และไทยลีก 12 สโมสร) เข้าแข่งขันในรอบ 32 ทีมสุดท้าย โดยการจับสลากประกบคู่มีขึ้นเมื่อวันที่ 22 พฤศจิกายน 2567 เวลา 14:00 น. ณ ห้องบอลรูม สโมสรราชพฤกษ์ การแข่งขันมีขึ้นในวันที่ 29 มกราคม 2568

### รอบ 16 ทีมสุดท้าย
สโมสรที่ผ่านเข้ารอบจากรอบ 32 ทีมสุดท้าย 16 สโมสร (ประกอบด้วยทีมจากไทยลีก 3 จำนวน 4 สโมสร, ไทยลีก 2 จำนวน 4 สโมสร และไทยลีก 8 สโมสร) เข้าแข่งขันในรอบ 16 ทีมสุดท้าย โดยการจับสลากประกบคู่มีขึ้นเมื่อวันที่ 4 กุมภาพันธ์ 2568 เวลา 14:00 น. ณ ห้องเมต้า 1 สโมสรราชพฤกษ์ การแข่งขันมีขึ้นในวันที่ 9 เมษายน 2568

### รอบก่อนรองชนะเลิศ
สโมสรที่ผ่านเข้ารอบจากรอบ 16 ทีมสุดท้าย 8 สโมสร (ประกอบด้วยทีมจากไทยลีก 2 จำนวน 2 สโมสร และไทยลีก 6 สโมสร) เข้าแข่งขันในรอบก่อนรองชนะเลิศโดยการจับสลากประกบคู่มีขึ้นเมื่อวันที่ 11 เมษายน 2568 เวลา 14:00 น. ณ ห้องเมต้า 1 สโมสรราชพฤกษ์ การแข่งขันมีขึ้นในวันที่ 23 เมษายน และ 3 พฤษภาคม 2568

### รอบรองชนะเลิศ
สโมสรที่ผ่านเข้ารอบจากรอบก่อนรองชนะเลิศ 4 สโมสร (ประกอบด้วยทีมจากไทยลีก 4 สโมสร) เข้าแข่งขันในรอบรองชนะเลิศโดยการจับสลากประกบคู่มีขึ้นเมื่อวันที่ 25 เมษายน 2568 เวลา 14:00 น. ณ ห้องเมต้า 1 สโมสรราชพฤกษ์ การแข่งขันมีขึ้นในวันที่ 10 พฤษภาคม 2568

### รอบชิงชนะเลิศ

การแข่งขันในรอบชิงชนะเลิศจะมีขึ้นในวันที่ 24 พฤษภาคม 2568

## สถิติ
### ผู้ทำประตูสูงสุด

### แฮตทริก

## ดูเพิ่ม
* ไทยลีก ฤดูกาล 2567–68
* ไทยลีก 2 ฤดูกาล 2567–68
* ไทยลีก 3 ฤดูกาล 2567–68
* ไทยลีก 3 ฤดูกาล 2567–68 – โซนภาคเหนือ
* ไทยลีก 3 ฤดูกาล 2567–68 – โซนภาคตะวันออกเฉียงเหนือ
* ไทยลีก 3 ฤดูกาล 2567–68 – โซนภาคตะวันออก
* ไทยลีก 3 ฤดูกาล 2567–68 – โซนภาคตะวันตก
* ไทยลีก 3 ฤดูกาล 2567–68 – โซนภาคกลาง
* ไทยลีก 3 ฤดูกาล 2567–68 – โซนภาคใต้
* ไทยลีก 3 ฤดูกาล 2567–68 – รอบระดับประเทศ
* รีโว่ คัพ 2567–68
* บีจีซี เมืองไทยประกันภัย คัพ 2567–68
* ไทยลีก รุ่นอายุไม่เกิน 23 ปี ฤดูกาล 2567

## อ้างอิง

67–68
หมวดหมู่:การแข่งขันฟุตบอลในประเทศไทย
หมวดหมู่:ฟุตบอลไทยในปี พ.ศ. 2567
หมวดหมู่:ฟุตบอลไทยในปี พ.ศ. 2568
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดแม่ฮ่องสอน]] มีนาคม พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด

## ดูเพิ่ม
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

## อ้างอิง

แม่ฮ่องสอน
จ 01 2535
การนับอายุแบบเอเชียตะวันออก

**การนับอายุแบบเอเชียตะวันออก** ครอบคลุมกลุ่มวิธีการที่เกี่ยวข้องกับการนับอายุของมนุษย์ที่ปฏิบัติกันในเขตวัฒนธรรมเอเชียตะวันออก โดยที่อายุคือตัวเลขของปีตามปฏิทินที่บุคคลนั้น ๆ มีชีวิตอยู่ เริ่มด้วยด้วยเลข 1 เมื่อแรกเกิด และเพิ่มขึ้นทุกวันขึ้นปีใหม่ อายุที่คำนวณด้วยวิธีนี้มักมีค่ามากกว่าอายุที่เริ่มต้นด้วยเลข 0 เมื่อแรกเกิดและเพิ่มขึ้นทุกวันเกิดไป 1 หรือ 2 ปี บันทึกประวัติศาสตร์ของประเทศจีน ประเทศญี่ปุ่น ประเทศเกาหลี และประเทศเวียดนามมักยึดการนับอายุตามวิธีการนี้ ซึ่งรายละเอียดเฉพาะมีความแตกต่างกันออกไปขึ้นกับเวลาและสถานที่ รัฐบาลเกาหลีใต้เปลี่ยนมาใช้ระบบการนับอายุแบบสากลเมื่อวันที่ 28 มิถุนายน ค.ศ. 2023

## ดูเพิ่ม
* ปฏิทินจีน
* ปฏิทินญี่ปุ่น
* ปฏิทินหมินกั๋ว

## อ้างอิง

## บรรณานุกรม

* 
* 
* 

## แหล่งข้อมูลอื่น
* Japanese kazoedoshi counting

หมวดหมู่:วัฒนธรรมจีน
หมวดหมู่:วัฒนธรรมญี่ปุ่น
หมวดหมู่:วัฒนธรรมเกาหลี
หมวดหมู่:วัฒนธรรมเวียดนาม
หมวดหมู่:วัฒนธรรมชาวเอเชียตะวันออก
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

**การเลือกตั้ง[[สมาชิกสภาผู้แทนราษฎรจังหวัดแม่ฮ่องสอน]] พ.ศ. 2531** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด

## ดูเพิ่ม
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

## อ้างอิง

แม่ฮ่องสอน
หมวดหมู่:การเลือกตั้งในจังหวัดแม่ฮ่องสอน
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

**การเลือกตั้ง[[สมาชิกสภาผู้แทนราษฎรจังหวัดแม่ฮ่องสอน]] พ.ศ. 2529** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด

## ดูเพิ่ม
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

## อ้างอิง

แม่ฮ่องสอน
หมวดหมู่:การเลือกตั้งในจังหวัดแม่ฮ่องสอน
ข้อห้ามเรื่องการระบุชื่อ

**ข้อห้ามเรื่องการระบุชื่อ** หรือ **ปี้ฮุ่ย** () เป็นข้อห้ามทางวัฒนธรรมที่ห้ามการพูดหรือการเขียนชื่อตัวของบุคคลสำคัญที่ได้รับการยกย่อง โดยเฉพาะในประเทศจีนและภายในเขตวัฒนธรรมจีน ข้อห้ามนี้บังคับใช้โดยกฎหมายหลายฉบับตลอดประวัติศาสตร์จีนสมัยราชวงศ์ แต่ต้นกำเนิดทางวัฒนธรรมและอาจรวมถึงทางศาสนามีมาตั้งแต่ก่อนยุคราชวงศ์ฉิน การไม่เคารพข้อห้ามเรื่องการระบุชื่ออย่างเหมาะสมจะถือว่าเป็นผู้ขาดการศึกษาและความเคารพ และนำความอับอายมาสู่ทั้งผู้กระทำความผิดและผู้ถูกกระทำด้วย

## ประเภท
* *ข้อห้ามเรื่องการระบุชื่อของรัฐ* (國諱 *กั๋วฮุ่ย* *guóhuì*) ทำให้ไม่สามารถใช้ชื่อตัวของจักรพรรดิและบรรพบุรุษของพระองค์ได้ ตัวอย่างเช่นในยุคราชวงศ์ฉิน ต้องหลีกเลี่ยงการระบุชื่อตัวของจิ๋นซีฮ่องเต้คือเจิ้ง 政 Zhèng (<  B-S: **teŋ-s*) และเดือนแรกของปีที่เรียกว่า *เจิ้งเยฺว่* (正月; *Zhèngyuè*) ได้มีการปรับเปลี่ยนวิธีออกเสียงเป็น *เจิงเยฺว่* *Zhēngyuè* (OC B-S: **teŋ*, เหมือนกับ 征 ที่มีความหมายว่า "ออกเดินทางไกล, ไปทำศึก") จากนั้นก็มีการเปลี่ยนคำเรียกเป็น *ตฺวานเยฺว่* (; *Duānyuè* < OC, B-S **tˤor*]) กฎหมายได้เพิ่มความเข้มงวดให้กับข้อห้ามนี้ ผู้ฝ่าฝืนจะถูกลงโทษอย่างรุนแรงหากเขียนพระนามของจักรพรรดิโดยไม่มีการดัดแปลง ในปี ค.ศ. 1777 หวาง ซีโหว (王錫侯) วิพากย์วิจารณ์พจนานุกรมคังซีในพจนานุกรมของตน และเขียนพระนามของจักรพรรดิคังซีโดยไม่ละเว้นขีดใด ๆ ในตัวอักษรออกตามที่กำหนดไว้ ความไม่เคารพนี้เป็นผลทำให้หวาง ซีโหวและครอบครัวต้องโทษประหารชีวิตและถูกริบทรัพย์สิน (แม้ว่าญาติของหวาง ซีโหวทั้งหมดได้รับพระราชทานอภัยโทษและรอดพ้นจากโทษประหารชีวิต) ข้อห้ามเรื่องการระบุชื่อประเภทนี้ไม่ปรากฏให้เห็นอีกในประเทศจีนสมัยใหม่
* *ข้อห้ามเรื่องการระบุชื่อของตระกูล* (家諱 *เจียฮุ่ย*) ทำให้ไม่สามารถใช้ชื่อของบรรพบุรุษของตน โดยทั่วไปจะหลีกเลี่ยงการใช้ชื่อบรรพบุรุษที่ย้อนกลับไปเจ็ดชั่วรุ่น ในเอกสารทางการทูตและจดหมายระหว่างตระกูลมีการบังคับใช้ข้อห้ามเรื่องการระบุชื่อของแต่ละตระกูล
* *ข้อห้ามเรื่องการระบุชื่อของปราชญ์* (聖人諱 *เชิ่งเหรินฮุ่ย*) ทำให้ไม่สามารถใช้ชื่อของบุคคลที่เป็นที่เคารพนับถือ เช่นการเขียนชื่อของขงจื๊อเป็นข้อห้ามในยุคราชวงศ์จิ้น

### วิธีการหลีกเลี่ยงข้อห้าม
[thumb|200px|การหลีกเลี่ยงข้อห้ามเรื่องการระบุชื่อ: ตัวอย่างการละเว้นขีดของอักษร ขีดสุดท้ายของแต่ละตัวอักษรในชื่อตัวของจักรพรรดิคังซีคือ "玄" (เสฺวียน xuán) และ "燁" (เย่ yè) ถูกละเว้น หากไม่ทำเช่นนี้จะต้องโทษประหารชีวิตเช่นเดียวกับกรณีของ[หวาง ซีโหว ]]

มีสามวิธีในการหลีกเลี่ยงการใช้ตัวอักษรที่เป็นข้อห้าม:
* เปลี่ยนตัวอักษรเป็นตัวอื่น มักใช้อักษรที่เป็นคำไวพจน์ (คำพ้องความหมาย) หรืออักษรที่มีเสียงคล้ายกันกับอักษรที่ต้องหลีกเลี่ยง ตัวอย่างเช่น ประตูเสฺวียนอู่ (玄武門 *เสฺวียนอู่เหมิน*; ประตูเต่าดำ) ของพระราชวังต้องห้ามถูกเปลี่ยนชื่อเป็นประตูเฉินอู่ (神武門 *เฉินอู่เหมิน*; ประตูพลังเทพ) เพื่อหลีกเลี่ยงการใช้ตัวอักษรจากพระนามของจักรพรรดิคังซีคือเสฺวียนเย่ (玄燁)
* ปล่อยให้ตัวอักษรว่างไป
* ละเว้นเส้นขีดในตัวอักษร นิยมละเว้นเส้นขีดสุดท้าย

## อ้างอิง

## อ่านเพิ่มเติม
*陳垣 [Chen Yuan],《史諱舉例》 [Examples of Taboos in History] - the pioneering work in the field, written during the early 20th century, numerous editions

หมวดหมู่:วัฒนธรรมจีน
หมวดหมู่:การระบุชื่อ
หมวดหมู่:ข้อห้าม
หมวดหมู่:ประเพณีเอเชียตะวันออก
หวาง ซีโหว

**หวาง ซีโหว** (; ค.ศ. 1713–1777) ชื่อรอง **หานปั๋ว** () เป็นนักวิชาการชาวจีนชาวอำเภอซินชาง (ปัจจุบันคืออำเภออี๋เฟิง มณฑลเจียงซี) มีชีวิตในยุคราชวงศ์ชิง หวาง ซีโหวถูกประหารชีวิตตามนโยบายการไต่สวนวรรณกรรมของราชสำนักชิงในรัชสมัยของจักรพรรดิเฉียนหลง

## ประวัติ
หวาง ซีโหวเกิดเมื่อ ค.ศ. 1713 ครั้นอายุ 5 ปี เริ่มศึกษากับหวาง จิ่ง-ยฺหวิน (王景雲) พี่ชาย และกลายเป็นผู้เชี่ยวชาญเรื่องนัยวิเคราะห์ของตำราจีนโบราณขณะอายุ 8 ปี หวาง ซีโหวขังตัวเองไว้ในห้อง ศึกษาตำราทั้งวันทั้งคืน คนในบ้านหวาง ซีโหวปรุงอาหารในบ้านและส่งให้หวาง ซีโหวผ่านทางรอยแตกขนาดเล็ก

thumb|left|200px|การหลีกเลี่ยงข้อห้ามเรื่องการระบุชื่อ: ตัวอย่างการละเว้นขีดของอักษร ขีดสุดท้ายของแต่ละตัวอักษรในชื่อตัวของจักรพรรดิคังซีคือ "玄" (เสฺวียน xuán) และ "燁" (เย่ yè) ถูกละเว้น
หวาง ซีโหวได้เป็นข้าราชการ-นักวิชาการขณะอายุ 38 ปี หวาง ซีโหวเขียนหนังสือชื่อจื้อกว้าน (字貫) ซึ่งวิพากย์วิจารณ์พจนานุกรมคังซีและพิมพ์พระนามของจักรพรรดิคังซีโดยโดยไม่ละเว้นขีดใด ๆ ในตัวอักษรตามที่กำหนดไว้โดยข้อห้ามเรื่องการระบุชื่อของจีน เมื่อจักรพรรดิเฉียนหลงทรงทราบเรื่องนี้เมื่อ ค.ศ. 1777 หวาง ซีโหวจึงถูกจำคุกในกรุงปักกิ่งและถูกตัดสินโทษประหารชีวิตเก้าชั่วโคตรซึ่งเป็นโทษประหารชีวิตที่ร้ายแรงที่สุดในประวัติศาสตร์จีนสมัยราชวงศ์ อย่างไรก็ตามดังเช่นกรณีปกติในการไต่สวนวรรณกรรม จักพรรดิทรงลดโทษโดยพระราชทานอภัยโทษแก่ญาติและหลานชายของหวาง ซีโหวทั้งหมด เหลือเพียงโทษประหารชีวิตตามการพิจารณาคดีฤดูใบไม้ร่วง (秋審 *ชิวเฉิ่น*) ซึ่งในระหว่างนั้นคดีจะถูกพิจารณาทบทวนและโดยทั่วไปจะละเว้นโทษประหารชีวิต คำตัดสินโทษของหวาง ซีโหวได้รับการลดจากการประหารชีวิตด้วยการเชือดเนื้อเป็นพันครั้งจนตายมาเป็นโทษประหารชีวิตด้วยการตัดศีรษะ

## อ้างอิง

หมวดหมู่:บุคคลในยุคราชวงศ์ชิง
หมวดหมู่:ชาวจีนที่ถูกประหารชีวิต
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**การเลือกตั้ง[[สมาชิกสภาผู้แทนราษฎรจังหวัดแม่ฮ่องสอน]] พ.ศ. 2526** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด

## ดูเพิ่ม
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

## อ้างอิง

แม่ฮ่องสอน
หมวดหมู่:การเลือกตั้งในจังหวัดแม่ฮ่องสอน
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**การเลือกตั้ง[[สมาชิกสภาผู้แทนราษฎรจังหวัดแม่ฮ่องสอน]] พ.ศ. 2522** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด

## ดูเพิ่ม
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

## อ้างอิง

แม่ฮ่องสอน
หมวดหมู่:การเลือกตั้งในจังหวัดแม่ฮ่องสอน
ค่าว

**ค่าว** หรือ **คร่าว** คือ กลอนหรือกวีนิพนธ์แบบหนึ่งของภาคเหนือในประเทศไทย มักใช้แต่งรําพันความรักหรือแต่งเป็นเรื่อง ค่าวแบ่งออกเป็น ค่าวธรรม ค่าวซอ ค่าวใช้ ค่าวร่ำ หรือ ค่าวฮ่ำ ค่าวก้อม คร่าวปล่อย และ คร่าวว้อง

เรื่องที่ปรากฏในเทศนาธรรม เรียกว่า "ค่าวธรรม" ถ้านําไปอ่านเป็นทํานองเสนาะเรียกว่า "ค่าวซอ" ถ้าแต่งเป็นจดหมายรักเรียกว่า "ค่าวใช้" และถ้าหากเป็นการขับลํา นําตอนไปแอ่วสาวเรียกว่า "จ๊อย" แม้ชาวบ้านที่พูดคล้องจองกันเรียกว่า "อู้เป็นค่าวเป็นเครือ" ค่าวร่ำเป็นร้อยกรองที่แต่งเพื่อร่ำพรรณนาเรื่องราวต่าง ๆ โดยเฉพาะ ค่าวก้อมเป็นร้อยกรองที่แต่งขึ้นเป็นบทสั้น ๆ มักเป็นโวหารที่กินใจ ค่าวปล่อยเป็นร้อยกรองที่เขียนแล้วให้คนอ่าน โดยไม่บอกที่มาหรือชื่อผู้แต่งทำนองบัตรสนเท่ห์ ค่าวว้อง ได้แก่ร้อยกรองขนาดสั้นโดยคำสุดท้ายของบทจะส่งสัมผัสกับท่อนต้นของบทคร่าวนั้น ๆ

## ฉันทลักษณ์
ค่าวมีฉันทลักษณ์ที่ระบุจํานวนคําในวรรค และสัมผัสระหว่างวรรค สรุปเป็นคํากล่าวสั้น ๆ "สามตัวเหลียว เจ็ดตัวเตียว บาทหลัง บาทหน้า"

สํานวนค่าว มี 3 ส่วน คือ บทขึ้นต้น, บทดำเนินเรื่องและบทสุดท้าย
ฉันทลักษณ์ คือ
* ค่าว 1 บท มี 3 บาท (3 บรรทัด) บาทละ 4 วรรค
* สามวรรคแรกมี 4 คํา ส่วนวรรคที่สี่ มี 2–4 คํา
* บังคับเสียงวรรณยุกต์สามัญ, โท, ตรีและจัตวา
* มีสัมผัสคือ สัมผัสระหว่างวรรคและสัมผัสระหว่างบาท สัมผัสระหว่างวรรคส่งจากวรรคท้ายวรรคที่สอง ไปยังคําท้ายวรรคที่สามของทุกบาท
* บังคับเสียงวรรณยุกต์สามัญ, โท, ตรีและจัตวา ตามตําแหน่งที่กําหนด

ตัวอย่างผังค่าว

● = แทนเสียงสามัญ
   ┌───┐ ┌───┐
○○○○  ○○○○๊  ○○○○้  ○○○○๋  
         ┌─────┌─────┘     
○○○○๊  ○○○○๋  ○○○●  ○○○○้  
         ┌───────────┘ 
○○○○  ○○○○้  ○○○●  ○○๊
         ┌─────────┘


## อ้างอิง

หมวดหมู่:กลอน
หมวดหมู่:วัฒนธรรมล้านนา
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**การเลือกตั้ง[[สมาชิกสภาผู้แทนราษฎรจังหวัดแม่ฮ่องสอน]] พ.ศ. 2519** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด

## ดูเพิ่ม
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

## อ้างอิง

แม่ฮ่องสอน
หมวดหมู่:การเลือกตั้งในจังหวัดแม่ฮ่องสอน
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

**การเลือกตั้ง[[สมาชิกสภาผู้แทนราษฎรจังหวัดแม่ฮ่องสอน]] พ.ศ. 2518** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดแม่ฮ่องสอนทั้งจังหวัด

## ดูเพิ่ม
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
*จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

## อ้างอิง

แม่ฮ่องสอน
หมวดหมู่:การเลือกตั้งในจังหวัดแม่ฮ่องสอน
โชตินรินทร์ เกิดสม

**โชตินรินทร์ เกิดสม**  เป็นข้าราชการพลเรือนชาวไทย เป็นรองปลัดกระทรวงมหาดไทย อดีตผู้ว่าราชการจังหวัดสงขลา อดีตผู้ว่าราชการจังหวัดชุมพร และอดีตผู้รักษาการในตำแหน่งผู้ว่าราชการจังหวัดเชียงราย

## ประวัติ
โชตินรินทร์ เกิดเมื่อวันที่ 21 กุมภาพันธ์ พ.ศ. 2511 ที่ตำบลขนาบนาก อำเภอปากพนัง จังหวัดนครศรีธรรมราช ด้านครอบครัวสมรสกับปวีณ์ริศา เกิดสม มีบุตรธิดา 2 คน 

ประวัติการศึกษา

* นิติศาสตรบัณฑิต มหาวิทยาลัยรามคำแหง
* ปริญญาตรี เศรษฐศาสตร์สหกรณ์ มหาวิทยาลัยแม่โจ้
* รัฐประศาสนศาสตรมหาบัณฑิต สาขารัฐประศาสนศาสตร์ มหาวิทยาลัยสงขลานครินทร์
* ปรัชญาดุษฎีบัณฑิต สาขาการเมือง มหาวิทยาลัยรามคำแหง
* ปรัชญาดุษฎีบัณฑิตกิตติมศักดิ์ สาขารัฐประศาสนศาสตร์ มหาวิทยาลัยแม่โจ้

## การทำงาน
โชตินรินทร์ เริ่มต้นรับราชการในตำแหน่งนักวิเคราะห์นโยบายและแผน กองโครงการเศรษฐกิจ สำนักงานคณะกรรมการพัฒนาการเศรษฐกิจและสังคมแห่งชาติ ก่อนจะโอนย้ายมารับราชการที่กระทรวงมหาดไทย ในตำแหน่งหัวหน้าสำนักงานป้องกันและบรรเทาสาธารณภัยจังหวัดภูเก็ต 

จากนั้นจึงได้เลื่อนตำแหน่งสูงขึ้นตามลำดับเช่น รองผู้ว่าราชการจังหวัดประจวบคีรีขันธ์, รองผู้ว่าราชการจังหวัดพังงา, รองผู้ว่าราชการจังหวัดระนอง กระทั่งวันที่ 15 ธันวาคม 2564 จึงได้ขยับขึ้นมาดำรงตำแหน่งผู้ว่าราชการจังหวัดชุมพร ต่อมาในวันที่ 1 ตุลาคม 2565 ได้ขยับมาดำรงตำแหน่งรองปลัดกระทรวงมหาดไทย

ในวันที่ 1 ตุลาคม 2567 โชตินรินทร์ได้รับคำสั่งจากอรรษิษฐ์ สัมพันธรัตน์ ปลัดกระทรวงมหาดไทย ให้ไปรักษาการในตำแหน่งผู้ว่าราชการจังหวัดเชียงราย ต่อมาในวันที่ 8 ตุลาคม 2567 ที่ประชุมคณะรัฐมนตรีมีมติเห็นชอบให้โชตินรินทร์พ้นจากตำแหน่งรองปลัดกระทรวงมหาดไทยและให้ดำรงตำแหน่งผู้ว่าราชการจังหวัดสงขลา แต่ก็ได้รับกระแสต่อต้านจากคนในพื้นที่ที่ติดแผ่นผ้าประท้วง

## เครื่องราชอิสริยาภรณ์

## อ้างอิง

หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดชุมพร
หมวดหมู่:ผู้ว่าราชการจังหวัดสงขลา
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:บุคคลจากอำเภอปากพนัง
หมวดหมู่:บุคคลจากจังหวัดนครศรีธรรมราช
หมวดหมู่:บุคคลจากคณะเศรษฐศาสตร์ มหาวิทยาลัยแม่โจ้
หมวดหมู่:บุคคลจากคณะรัฐศาสตร์ มหาวิทยาลัยสงขลานครินทร์
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**การเลือกตั้ง[[สมาชิกสภาผู้แทนราษฎรจังหวัดแม่ฮ่องสอน]] พ.ศ. 2512** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนธันวาคม พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้ง

## ดูเพิ่ม
* จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
* จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

## อ้างอิง

แม่ฮ่องสอน
หมวดหมู่:การเลือกตั้งในจังหวัดแม่ฮ่องสอน
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดแม่ฮ่องสอน]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้ง

## ดูเพิ่ม
* จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

แม่ฮ่องสอน
จ 02 2500
จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดแม่ฮ่องสอน]] กุมภาพันธ์ พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม

## ผลการเลือกตั้ง

## ดูเพิ่ม
* จังหวัดแม่ฮ่องสอนในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

## อ้างอิง

แม่ฮ่องสอน
จ 01 2500
นางงามนานาชาติ 2024

**นางงามนานาชาติ 2024** () เป็นการจัดประกวดนางงามนานาชาติครั้งที่ 62 ณ สนามกีฬาแห่งชาติโยโยงิ, เขตชิบูยะ, โตเกียว, ประเทศญี่ปุ่น โดยAndrea Rubio นางงามนานาชาติ 2023 สวมมงกุฎให้ ตำแหน่งนางงามนานาชาติ 2024

## ผลการประกวด

### ลำดับ

**§** – ผ่านเข้ารอบ 20 คนสุดท้าย โดยรางวัล **มิสพีเพิลส์ชอยซ์อะวอดส์**

## คอนติเนนทอลควีนส์

## รางวัลพิเศษ

### ชุดประจำชาติยอดเยี่ยม

### มิสฟิตเนส (ชุดว่ายน้ำยอดเยี่ยม)

### ชุดราตรียอดเยี่ยม

## ผู้เข้าประกวด
71 ผู้เข้าประกวดที่ได้รับการยืนยัน.

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:นางงามนานาชาติ
หมวดหมู่:องค์การที่ก่อตั้งในปี พ.ศ. 2503
หมวดหมู่:นางงามนานาชาติแบ่งตามปี
หมวดหมู่:การประกวดความงามในปี พ.ศ. 2567
โครงข่ายแบบเบส์

**โครงข่ายแบบเบส์** (Bayesian network) เป็น แบบจำลองเชิงกราฟที่อธิบายความสัมพันธ์เชิงสาเหตุ โดยใช้ความน่าจะเป็น เป็นการแสดงออกถึงการอนุมาน เกี่ยวกับความสัมพันธ์เชิงสาเหตุที่ซับซ้อนโดยใช้โครงสร้างกราฟไม่มีวงแบบระบุทิศทาง และใช้การอนุมานความน่าจะเป็นที่แสดงความสัมพันธ์ระหว่างตัวแปรแต่ละตัวโดยใช้ความน่าจะเป็นมีเงื่อนไข โครงข่ายหมายถึงกราฟถ่วงน้ำหนัก

## คำนิยาม
การแจกแจงความน่าจะเป็นสามารถแสดงเป็น กราฟ หรือโครงข่าย โดยใช้ตัวแปรสุ่มเป็นโหนด และความสัมพันธ์ระหว่างตัวแปรเป็นเส้นโยง (แบบจำลองเชิงกราฟเชิงความน่าจะเป็น) ในบรรดากราฟเหล่านี้ กราฟที่เส้นโยงมีทิศทางและการขึ้นต่อกันไม่เป็นวงกลมได้รับการเรียกตามชื่อดังต่อไปนี้

* **โครงข่ายแบบเบส์** (Bayesian newwork)
* **แบบจำลองเชิงกราฟแบบระบุทิศทาง** (directed graphical model)
* **แบบจำลองความน่าจะเป็นแบบระบุทิศทาง** (directed probabilistic model)
* **แบบจำลองเชิงกราฟแบบความน่าจะเป็นแบบกำหนดทิศทาง** (directed probabilistic graphical model)

การแจกแจงร่วมของกลุ่มตัวแปรสุ่มจากสมบัติไม่มีวงแบบระบุทิศทางสามารถแสดงได้ดังนี้

: P(x_1, ..., x_N)=\prod_{i=1}^N P(x_i | parent(x_i))

นั่นคือ การแจกแจงร่วมสามารถอธิบายได้ว่าเป็นผลคูณของความน่าจะเป็นมีเงื่อนไขบนโหนดพ่อแม่

## ประวัติศาสตร์
ชื่อโครงข่ายแบบเบส์นี้ถูกตั้งชื่อโดยจูเดีย เพิร์ล ใน ปี 1985 เขาได้รับรางวัลทัวริง จากผลงานในสาขาปัญญาประดิษฐ์ โครงข่ายแบบเบส์ได้รับการศึกษาในฐานะขั้นตอนวิธีการอนุมานความน่าจะเป็นมา โดยโครงข่ายนี้มีประวัติศาสตร์ในด้านการวิจัยและการประยุกต์ใช้ในทางปฏิบัติมาตั้งแต่ประมาณช่วงปี 1980 แล้ว

## อ้างอิง

หมวดหมู่:การอนุมานเหตุ
หมวดหมู่:ทฤษฎีความน่าจะเป็น
ซุคฮอย ซูเปอร์เจ็ต 100

**ซุคฮอย ซูเปอร์เจ็ต 100** (; ) ย่อว่า **เอสเจ-100** หรือเดิมย่อว่า **เอสเอสเจ100** เป็นอากาศยานไอพ่นระดับภูมิภาคที่ออกแบบโดยซุคฮอย ส่วนหนึ่งของยูไนเต็ดแอร์คราฟท์คอร์ปอเรชัน โครงการเริ่มต้นขึ้นในปี 2000 โดยลำแรกเริ่มทำการบินในวันที่ 19 พฤษภาคม ค.ศ. 2008 และทำการบินเชิงพาณิชย์ครั้งแรกในวันที่ 21 เมษายน ค.ศ. 2011 กับอาร์เมเวีย เอสเจ-100 โดยทั่วไปรองรับผู้โดยสารได้ 87 ถึง 98 คน ขับเคลื่อนด้วยเครื่องยนต์เทอร์โบแฟน เพาเวอร์เจ็ต ซาม146 สองเครื่อง เครื่องยนต์ดังกล่าวเป็นการพัฒนาร่วมกันระหว่างซาฟรานของฝรั่งเศสและเอ็นพีโอ แซเทิร์นของรัสเซีย ในปี 2022 ภายหลังการรุกรานยูเครนโดยรัสเซีย ซุคฮอยได้ประกาศเปิดตัวรุ่นที่ใช้ชิ้นส่วนลำตัวเครื่องและระบบอิเล็กทรอนิกส์ที่ผลิตในรัสเซียทั้งหมด และจะแทนที่เครื่องยนต์ด้วยรุ่นอาวิแอดวิกาเทล พีดี-8 ที่ผลิตในรัสเซีย แอโรฟลอตได้สั่งซื้อเอสเจ-100 รุ่นใหม่นี้จำนวน 89 ลำ ในเดือนสิงหาคม ค.ศ. 2023 บริษัทแม่เอียร์ครุตได้เปลี่ยนชื่อเป็นยาโกเลฟ พร้อมกันนั้นเครื่องบินซูเปอร์เจ็ต จะใช้ชื่อย่อว่า **เอสเจ-100** 

ณ เดือนพฤษภาคม ค.ศ. 2018 มีเอสเจ-100 ให้บริการทั้งหมด 127 ลำ และในเดือนกันยายน อากาศยานสามารถทำการบินได้ 300,000 เที่ยวบิน และมีชั่วโมงบิน 460,000 ชั่วโมง ภายในเดือนพฤศจิกายน ค.ศ. 2021 อากาศยานมีชั่วโมงการบินรวมอย่างน้อย 2,000,000 ชั่วโมง ซุคฮอย ซูเปอร์เจ็ต 100 ประสบอุบัติเหตุที่ตัวเครื่องไม่สามารถกลับมาให้บริการหรือซ่อมแซมได้ 4 ครั้ง และมีผู้เสียชีวิต 89 ราย

## ผู้ให้บริการ

ณ เดือนสิงหาคม ค.ศ. 2016 ได้มีเอสเจ-100 จำนวน 133 ลำได้ปฏิบัติการบินโดยสายการบิน 8 แห่ง และองค์กรการบินของรัฐและธุรกิจ 5 แห่ง  ค.ศ. 2017 มีเครื่องบิน เอสเจ-100 จำนวน 105 ลำที่ประจำการอยู่ทั่วโลก โดยบางลำใช้งานโดยหน่วยงานของรัฐ เช่น กองทัพอากาศไทย และหน่วยงานของรัฐบาลคาซัคสถาน ฝูงบินได้บันทึกเที่ยวบินไปแล้ว 230,000 เที่ยวบินใน 340,000 ชั่วโมง นับตั้งแต่เริ่มดำเนินการเชิงพาณิชย์ในปี 2011 มีกำหนดส่งมอบเอสเจ-100 อย่างน้อย 30 ลำในปี 2017 โดยวางแผนจะส่งมอบ 38 ลำในปี 2018 และ 37 ลำในปี 2019  ในเดือนพฤษภาคม ค.ศ. 2018 สิบปีหลังจากเที่ยวบินแรก ฝูงบินจำนวน 127 ลำได้บันทึกเที่ยวบินเชิงพาณิชย์มากกว่า 275,000 เที่ยวบินและมีชั่วโมงบินรวม 420,000 ชั่วโมง  ในเดือนกันยายน ค.ศ. 2018 มีการบันทึกเที่ยวบินรายได้มากกว่า 300,000 เที่ยวบิน ซึ่งกินเวลานานถึง 460,000 ชั่วโมง  ณ เดือนเมษายน ค.ศ. 2023 มีเอสเจ-100 ประจำการอยู่ประมาณ 160 ลำ

### การสั่งซื้อและการส่งมอบ

## ข้อมูลจำเพาะ
thumb|ภาพจำลองซูเปอร์เจ็ท 100 โดยแสดงภาพด้านหน้า ด้านข้าง และด้านบนของอากาศยาน

## เครื่องบินที่ใกล้เคียงกัน
* แอร์บัส เอ220
* แอร์บัส เอ319นีโอ
* โบอิง 737 แมกซ์ 7
* โคแม็ก เออาร์เจ21
* เอ็มบราเออร์ อีเจ็ต / อีเจ็ต อี2
* มิตซูบิชิ เอ็มอาร์เจ 70/เอ็มอาร์เจ 90

## หมายเหตุ

## อ้างอิง

## แหล่งข้อมูลอื่น

* 
* Unofficial production list and backlog
* 
* Products of the Regional Aircraft-Branch of the Irkut Corporation 

หมวดหมู่:เครื่องบินซุคฮอย
หมวดหมู่:อากาศยานเชิงพาณิชย์
หมวดหมู่:อากาศยานไอพ่นสองเครื่องยนต์
หมวดหมู่:อากาศยานที่บินครั้งแรกในปี พ.ศ. 2551
ชิราโอกะ

**ชิราโอกะ** () เป็นนครที่ตั้งอยู่ทางตะวันออกของจังหวัดไซตามะ ประเทศญี่ปุ่น มีขนาดพื้นที่ทั้งหมด  ณ วันที่ 1 กันยายน ค.ศ. 2024 ชิราโอกะมีจำนวนประชากรประมาณ 52,300 คน มีความหนาแน่นของประชากร 2,099 คนต่อตารางกิโลเมตร

## ภูมิศาสตร์
นครชิราโอกะตั้งอยู่บริเวณใจกลางของที่ราบคันโต และอยู่ทางตะวันออกของจังหวัดไซตามะ มีภูมิประเทศเป็นที่ราบเกือบทั้งหมด จุดที่สูงที่สุดอยู่สูงจากระดับน้ำทะเล 16 เมตร มีแม่น้ำโมโตอาระไหลไปตามแนวเส้นแบ่งเขตแดนกับนครฮาซูดะ นครชิราโอกะอยู่ห่างจากใจกลางโตเกียวประมาณ 40 กิโลเมตร

### เทศบาลข้างเคียง
* จังหวัดไซตามะ
** นครฮาซูดะ
** นครคาซูกาเบะ
** นครคูกิ
** เมืองมิยาชิโระ
** นครไซตามะ

### ภูมิอากาศ
ชิราโอกะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน *Cfa*) มีลักษณะเด่นคือฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยไปจนถึงไม่มีเลย อุณหภูมิเฉลี่ยทั้งปีในชิราโอกะอยู่ที่ 14.7&nbsp;°C ปริมาณน้ำฝนเฉลี่ยทั้งปีอยู่ที่ 1,352 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.7&nbsp;°C และต่ำสุดในเดือนมกราคมอยู่ที่ประมาณ 3.77&nbsp;°C

## สถิติประชากร
ตามข้อมูลสำมะโนประชากรของญี่ปุ่น จำนวนประชากรของชิราโอกะเพิ่มขึ้นนับตั้งแต่ช่วงทศวรรษ 1980

## ประวัติศาสตร์
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 หมู่บ้านชิโนซุและหมู่บ้านโอยามะก็ได้รับการจัดตั้งขึ้นโดยอยู่ภายในอำเภอมินามิไซตามะ จังหวัดไซตามะ ต่อมาวันที่ 1 กันยายน ค.ศ. 1965 หมู่บ้านชิโนซุและหมู่บ้านฮิกาจิที่อยู่ใกล้เคียง รวมถึงส่วนหนึ่งของหมู่บ้านโอยามะได้ผนวกรวมกันเพื่อจัดตั้งเป็นเมืองชิราโอกะ และเมืองชิราโอกะได้รับการยกฐานะขึ้นเป็นนครเมื่อวันที่ 1 ตุลาคม ค.ศ. 2012

## การเมืองการปกครอง
นครชิราโอกะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน ในแง่ของการเมืองระดับจังหวัด นครชิราโอกะร่วมกับเมืองมิยาชิโระจะประกอบกันเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ นครชิราโอกะเป็นส่วนหนึ่งของเขตเลือกตั้งที่ 13 จังหวัดไซตามะ ในการเลือกตั้งสมาชิกสภาผู้แทนราษฎรซึ่งเป็นสภาล่างของรัฐสภาญี่ปุ่น

### รายชื่อนายกเทศมนตรีนคร
* ซูงูรุ โคจิมะ (; ค.ศ. 2012–2020)
* เออิจิโร ฟูจิอิ (; ตั้งแต่ ค.ศ. 2020)

## เศรษฐกิจ
โดยส่วนมากชิราโอกะยังคงเป็นชุมชนเกษตรกรรม แต่อย่างไรก็ตาม ด้วยตำแหน่งที่ตั้ง ทำให้เมืองนี้กำลังกลายเป็นชุมชนที่อยู่อาศัยของผู้ที่เดินทางไปกลับที่ทำงานในนครไซตามะและมหานครโตเกียวที่อยู่ใกล้เคียงเพิ่มมากขึ้น

## การศึกษา
โรงเรียนที่สังกัดเทศบาลนครชิราโอกะ ได้แก่ โรงเรียนประถมศึกษา 6 แห่ง โรงเรียนมัธยมศึกษาตอนต้น 4 แห่ง โรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 1 แห่ง

## การขนส่ง
### รถไฟ
*  20px บริษัทรถไฟญี่ปุ่นตะวันออก (JR East): สายอุตสึโนมิยะ
**  สถานี:  – 

### ทางหลวง
* 
* 
* 

## สิ่งที่น่าสนใจในท้องถิ่น
thumb|upright|ชิราโอกะฮาจิมังงู
* ชิราโอกะฮาจิมังงู ()

## บุคคลที่มีชื่อเสียง
* ฮิโรชิ นาราฮาระ () - นักเบสบอลอาชีพ
* ยูซูเกะ ซูซูกิ () - นักฟุตบอลอาชีพ

## อ้างอิง

## แหล่งข้อมูลอื่น

*  


หมวดหมู่:นครในจังหวัดไซตามะ
เดวิด เบเกอร์ (นักชีวเคมี)

**เดวิด เบเกอร์** (, เกิด 6 ตุลาคม 1962) เป็นนักชีวเคมีและนักชีววิทยาเชิงคำนวณชาวอเมริกัน ผู้ริเริ่มวิธีการการออกแบบโปรตีนและและการพยากรณ์โครงสร้างสามมิติของโปรตีน เขาเป็นศาสตราจารย์ประจำสถาบันแพทยศาสตร์ฮอเวิร์ด ฮิวจิส และศาสตราจารย์ด้านวิทยาศาสตร์จีโนม, ชีววิศวกรรมศาสตร์, วิศวกรรมเคมี, วิทยาศาสตร์คอมพิวเตอร์ และฟิสิกส์ ประจำมหาวิทยาลัยวอชิงตัน ในปี 2024 เขาเป็นผู้รับรางวัลโนเบลสาขาเคมีจากส่วนร่วมในการศึกษาการออกแบบโครงสร้างโปรตีนเชิงคำนวณ 

โปรแกรมปัญญาประดิษฐ์ต่าง ๆ ที่เบเกอร์และคณะร่วมกันพัฒนาสามารถแก้ปัญหาการพยากรณ์โครงสร้างโปรตีนได้อย่างมากในปัจจุบัน เบเกอร์เป็นสมาชิกของสถาบันวิทยาศาสตร์แห่งชาติ และผู้อำนวยการสถาบันเพื่อการออกแบบโปรตีนของมหาวิทยาลัยวอชิงตัน เขาเป็นผู้ร่วมก่อตั้งบริษัทเทคโนโลยีชีวภาพมากกว่าสิบแห่ง และในปี 2024 นิตยสาร ''ไทม์'' ขึ้นชื่อเขาเป็นหนึ่งใน 100 บุคคลผู้ทรงอิทธิพลด้านสุชภาพ

## อ้างอิง

หมวดหมู่:นักชีววิทยาชาวอเมริกัน
หมวดหมู่:นักเคมีชาวอเมริกัน
หมวดหมู่:บุคคลจากซีแอตเทิล
หมวดหมู่:บุคคลจากมหาวิทยาลัยวอชิงตัน
หมวดหมู่:ผู้ได้รับรางวัลโนเบลสาขาเคมี
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
หมวดหมู่:บุคคลจากมหาวิทยาลัยแคลิฟอร์เนีย ซานฟรานซิสโก
เจนจิรา ศรีสอาด

**เจนจิรา ศรีสอาด**  (16 เมษายน พ.ศ. 2538 – ) เป็นนักว่ายน้ำชาวไทย

เธอเข้าแข่งประเภทผีเสื้อ 50 เมตรหญิง และประเภทฟรีสไตล์ 50 เมตรหญิง ในการแข่งกีฬาว่ายน้ำชิงแชมป์โลกระยะสั้น 2012 ที่อิสตันบูล ประเทศตุรกี ส่วนในปีถัดมา เธอได้เข้าแข่งว่ายน้ำระยะสั้นในการแข่งเอเชียนอินดอร์และมาร์เชียลอาตส์เกมส์ 2013 ที่อินช็อน ประเทศเกาหลีใต้ นอกจากนี้ เธอได้เข้าแข่งซีเกมส์ 2013 ที่เนปยีดอ ประเทศพม่า

กระทั่งใน พ.ศ. 2560 เธอได้รับรางวัลเหรียญทองสองเหรียญ, เหรียญเงินสองเหรียญ และเหรียญทองแดงสามเหรียญ จากการว่ายน้ำระยะสั้นในการแข่งเอเชียนอินดอร์และมาร์เชียลอาตส์เกมส์ 2017 ที่อาชกาบัต ประเทศเติร์กเมนิสถาน และใน พ.ศ. 2561 เธอได้เข้าร่วมการแข่งกีฬาว่ายน้ำในเอเชียนเกมส์ 2018 ที่จาการ์ตา ประเทศอินโดนีเซีย

ส่วนใน พ.ศ. 2562 เธอเป็นตัวแทนประเทศไทยในการแข่งกีฬาทางน้ำชิงแชมป์โลก 2019 ที่ควังจู ประเทศเกาหลีใต้ เธอเข้าแข่งท่าผีเสื้อ 50 เมตรหญิง และท่ากบ 50 เมตรหญิง ทว่าเธอไม่ได้เข้าสู่รอบรองชนะเลิศทั้งสองรายการ

จากนั้นใน พ.ศ. 2564 เธอได้เป็นตัวแทนประเทศไทยในการแข่งโอลิมปิกฤดูร้อน 2020 ที่โตเกียว ประเทศญี่ปุ่น โดยเธอลงแข่งในรายการฟรีสไตล์ 100 เมตรหญิง และฟรีสไตล์ 50 เมตรหญิง ซึ่งเธอไม่ได้เข้าสู่รอบรองชนะเลิศทั้งสองรายการ

นอกจากนี้ เธอได้เข้าแข่งประเภทผลัดฟรีสไตล์ 4 × 100 เมตรหญิง ในกีฬาทางน้ำชิงแชมป์โลก 2022 ที่บูดาเปสต์ ประเทศฮังการี

ปัจจุบันเธอเป็นเจ้าของสถิติซีเกมส์ ท่ากบ 50 เมตร ด้วยเวลา 31.22 วินาทีในการแข่งขันกีฬาซีเกมส์ 2023 ที่ประเทศกัมพูชา

## อ้างอิง

## แหล่งข้อมูลอื่น
* 
* 
* 

หมวดหมู่:นักว่ายน้ำชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:นักว่ายน้ำในโอลิมปิกฤดูร้อน 2020
หมวดหมู่:นักว่ายน้ำในโอลิมปิกฤดูร้อน 2024
หมวดหมู่:นักกีฬาจากกรุงเทพมหานคร
หมวดหมู่:ชาวไทยในคริสต์ศตวรรษที่ 21
วัดหุบตาโคตร

**วัดหุบตาโคตร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามร้อยยอด อำเภอสามร้อยยอด จังหวัดประจวบคีรีขันธ์ มีพื้นที่กว่า 11 ไร่ วัดยังเป็นที่ตั้งของสำนักปฏิบัติธรรมประจำจังหวัดประจวบคีรีขันธ์แห่งที่ 26 มีพระครูโสภณธำรงกิตต์เป็นเจ้าอาวาส

วัดหุบตาโคตร แต่เดิมเป็น *ที่พักสงฆ์หุบเขาตาโคตร* 	ตั้งเป็นวัดเมื่อวันที่ 4 ธันวาคม พ.ศ. 2528 ได้รับพระราชทานวิสุงคามสีมาเมื่อวันที่ 13 มกราคม พ.ศ. 2538

อาคารเสนาสนะประกอบด้วย ศาลาปฏิบัติธรรมกว้าง 12 เมตร ยาว 21 เมตร อุโบสถประดิษฐานองค์หลวงพ่อสยบมาร นอกจากนี้วัดยังมีพระพุทธรูปองค์ใหญ่ของหลวงปู่ทวด หน้าตักกว้าง 5 เมตร สูง 7 เมตร และสมเด็จพระพุฒาจารย์ (โต พฺรหฺมรํสี) หน้าตักกว้าง 5 เมตร สูง 7 เมตร และหลวงพ่อโสธรหน้าตักกว้าง 7 เมตร สูง 9 เมตร ที่ประดิษฐานอยู่คู่กันภายในบริเวณวัด

## อ้างอิง

หุบตาโคตร
หมวดหมู่:อำเภอสามร้อยยอด
จอห์น เอ็ม. จัมเปอร์

**จอห์น ไมเคิล จัมเปอร์** (; เกิด ค.ศ. 1985) เป็นนักเคมีและนักวิทยาการคอมพิวเตอร์ชาวอเมริกัน จัมเปอร์และเดมิส แฮสซาบิส ร่วมกันได้รับรางวัลโนเบลสาขาเคมี จากผลงานการพยากรณ์โครงสร้างโปรตีน

ปัจจุบันเขาดำรงตำแหน่งผู้อำนวยการกูเกิล ดีปไมด์  หนึ่งในผู้พัฒนาอัลฟาโฟลด์ ซึ่งเป็นปัญญาประดิษฐ์พยากรณ์โครงสร้างโปรตีนจากลำดับกรดอะมิโนด้วยความแม่นยำสูง จัมเปอร์ระบุว่าทีมอัลฟาโฟลด์วางแผนเผยแพร่โครงสร้างโปรตีน 100 ล้านชุด

วารสารวิทยาศาสตร์  *[[Nature (journal)|เนเชอร์]]* ระบุให้จัมเปอร์เป็นหนึ่งในสิบบุคคลที่มีอิทธิพลต่อวิทยาศาสตร์ในรายชื่อ ''Nature''s 10 ประจำปี 2021

## อาชีพ
การวิจัยของจัมเปอร์ศึกษาอัลกอริทึมสำหรับการทำนายโครงสร้างโปรตีน

### รางวัลและเกียรติยศ
ในปี 2024 เขาและเดมิส แฮสซาบิส ร่วมกันได้รับรางวัลโนเบลสาขาเคมี จากผลงานการพยากรณ์การพับของโปรตีน

## อ้างอิง

## แหล่งข้อมูลอื่น

หมวดหมู่:นักวิจัยปัญญาประดิษฐ์
หมวดหมู่:นักวิทยาศาสตร์ชาวอเมริกัน
หมวดหมู่:บุคคลจากรัฐอาร์คันซอ
หมวดหมู่:บุคคลจากมหาวิทยาลัยชิคาโก
หมวดหมู่:ผู้ได้รับรางวัลโนเบลสาขาเคมี
หมวดหมู่:บุคคลจากกูเกิล
เดมิส แฮสซาบิส

**เซอร์ เดมิส แฮสซาบิส** (; เกิด 27 กรกฎาคม 1976) เป็นนักวิทยาศาสตร์คอมพิวเตอร์, นักวิจัยปัญญาประดิษฐ์ชาวอังกฤษ อดีตนักออกแบบและโปรแกรมเมอร์เอไอสำหรับวิดีโอเกม และนักหมากรุกอาชีพ เขาเป็นซีอีโอและผู้ร่วมก่อตั้งดีปไมนด์ของกูเกิล และ ไอโซมอร์ฟิกแล็บส์ ในปี 2020 เขาได้รับมอบหมายเป็นที่ปรึกษาด้านปัญญาประดิษฐ์ประจำรัฐบาลของสหราชอาณาจักร 

เขาเป็นเฟลโลว์ราชสมารม และได้รับรางวัลมากมายจากผลงานการพัฒนาอัลฟาโฟลด์ เช่น รางวัลเบรกทรู, รางวัลแคนาดา แกร์ดเนอร์ และรางวัลลาสเกอร์ ในปี 2017 เขาได้รับเครื่องราช CBE และเป็นหนึ่งใน 100 บุคคลผู้ทรงอิทธิพลของไทม์ และในปี 2024 เขาได้รับการแต่งตั้งเป็นอัศวินแห่งสหราชอาณาจักรจากผลงานในสาขาปัญญาประดิษฐ์

แฮนนาบิสและ จอห์น เอ็ม จัมเปอร์ ได้รับรางวัลโนเบลสาขาเคมีร่วมในปี 2024 จากผลงานในสาขาการพยากรณ์การพับโปรตีน

สมัยเป็นนักศึกษามหาวิทยาลัยเคมบริดจ์ ทางมหาวิทยาลัยให้เขาปีพักเรียนเนื่องจากว่าเขาอายุน้อยเกินไป ระหว่างช่วงปีนี้ เขาทำงานเป็นนักพัฒนาวิดีโอเกมที่บูลฟร็อกพรอดักชันส์ โดยมีผลงานออกแบบด่านเป็นครั้งแรกใน *[[Syndicate (1993 video game)|ซินดิเคต]]* และเมื่ออายุได้ 17 เขาเป็นหัวหน้าทีมโปรแกรมเมอร์สำหรับเกม *[[Theme Park (video game)|ทีมพาร์ก]]* ที่ปล่อยในปี 1994 ร่วมกับพีเทอร์ มอลีโน วิดีโอเกมเสมือนดังกล่าวมียอดขายหลายล้านฉบับทั่วโลก และเป็นเกมแรก ๆ ที่มีอิทธิพลต่อการพัฒนาวิดีโอเกมเสมือนกลุ่มแซนด์บ็อกซ์ในเวลาต่อมา โดยที่รายได้จากช่วงปีพีกเรียนของเขาเพียงพอสำหรับส่งตัวเองเรียนมหาวิทยาลัยในเวลาต่อมา

## อ้างอิง

หมวดหมู่:บุคคลจากลอนดอน
หมวดหมู่:นักวิจัยปัญญาประดิษฐ์
หมวดหมู่:นักเขียนโปรแกรม
หมวดหมู่:นักหมากรุก
หมวดหมู่:บุคคลจากกูเกิล
หมวดหมู่:บุคคลจากมหาวิทยาลัยเคมบริดจ์
หมวดหมู่:นักวิทยาศาสตร์ชาวอังกฤษ
หมวดหมู่:บุคคลจากยูนิเวอร์ซิตีคอลเลจลันเดิน
หมวดหมู่:ชาวอังกฤษเชื้อสายกรีก
หมวดหมู่:ผู้ได้รับรางวัลโนเบลสาขาเคมี
จอห์น ฮอปฟีลด์

**จอห์น โจเซฟ ฮอปฟีลด์** (; เกิด 15 กรกฎาคม 1933) เป็นนักฟิสิกส์ชาวสหรัฐอเมริกา ศาสตราจารย์ประจำมหาวิทยาลัยพรินซ์ตัน ที่เป็นที่รู้จักดีที่สุดจากผลงานการศึกษาโครงข่ายประสาทเทียมแบบเชื่อมโยง ในปี 1982 และในฐานะผู้พัฒนาโครงข่ายฮอปฟีลด์

ในปี 2024 ฮอปฟีลด์และเจฟฟรีย์ ฮินตัน ได้รับรางวัลโนเบลสาขาฟิสิกส์ จากบทบาทในการพัฒนาระดับรากฐานของการเรียนรู้ของเครื่อง โดยเฉพาะอย่างยิ่งในเรื่องโครงข่ายประสาทเทียม เขามีผลงานโดดเด่นในพหุสาขา รวมทั้ง ฟิสิกส์สสารควบแน่น, ฟิสิกส์เชิงสถิติ และ ชีวฟิสิกส์

ฮอปฟีลด์ได้รับเลือกเป็นสมาชิกสถาบันวิทยาศาสตร์แห่งชาติในปี 1973, สถาบันศิลปวิทยาศาสตร์แห่งชาติในปี 1975 และสมาคมปรัชญาอเมริกันในปี 1988 ในปี 1985 เขาได้รับรางวัลโกลด์เพลตอวอร์ด (Golden Plate Award) จากสถาบันความสำเร็จอเมริกัน และรางวัลอัลเบิร์ต ไอน์สไตน์เวิลด์อวอร์ด ในปี 2005 ในสาขาวิทยาศาสตร์ชีวภาพ เขาดำรงตำแหน่งประธานสมาคมฟิสิกส์อเมริกันในปี 2006 

## อ้างอิง

หมวดหมู่:นักฟิสิกส์ชาวอเมริกัน
หมวดหมู่:บุคคลจากชิคาโก
หมวดหมู่:บุคคลจากมหาวิทยาลัยพรินซ์ตัน
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:บุคคลจากมหาวิทยาลัยคอร์เนล
ปฏิบัติการสตาร์ (ลาว)

**ปฏิบัติการสตาร์** () เป็นแผนการรวบรวมข่าวกรองทางทหารที่เป็นความลับระดับสูงซึ่งจัดตั้งขึ้นในช่วงปลายปี พ.ศ. 2508 โดยรัฐบาลไทยในช่วงสงครามเวียดนาม โดยตั้งอยู่ในตำแหน่งเดียวกันกับปฏิบัติการฮาร์ดโนสของสำนักข่าวกรองกลางของสหรัฐที่ค่ายไซบีเรีย ซึ่งอยู่ห่างจากสะหวันนะเขต ประเทศลาว ไปทางตะวันออกเฉียงเหนือ 26 กิโลเมตร ปฏิบัติการนี้ก่อตั้งขึ้นแม้ว่าแหล่งข่าวกรองของสหรัฐในพื้นที่ได้แจ้งผลการปฏิบัติการของตนให้ฝ่ายไทยทราบแล้วก็ตาม หน่วยรบพิเศษของไทยที่ได้รับมอบหมายให้เป็นผู้สอนปฏิบัติการฮาร์ดโนสนั้นถูกใช้เป็นชุดลาดตระเวน ในช่วงต้นปี พ.ศ. 2510 ในที่สุด ซีไอเอก็ตัดปฏิบัติการข่าวกรองของไทยออกจากหน้าที่การสอนของกองกำลังทหารนอกกฎหมายของลาว

## ประวัติ
ชาวอเมริกันตระหนักถึงความสำคัญของเส้นทางโฮจิมินห์ตั้งแต่เนิ่น ๆ ไม่นานก็ได้ข้อสรุปว่า หากเส้นทางส่งเสบียงทางบกเพียงเส้นทางเดียวผ่านเทือกเขาอันนัมถูกตัดหรือปิดกั้น การก่อกบฏของคอมมิวนิสต์ในเวียดนามใต้ก็จะล้มเหลวเนื่องจากขาดแคลนเสบียง ด้วยเหตุนี้ เส้นทางนี้จึงตกอยู่ภายใต้การเฝ้าระวังทางอากาศและทางพื้นดินโดยหน่วยข่าวกรองของอเมริกา ลาว และไทย

## ปฏิบัติการ
ปฏิบัติการสตาร์ ประกอบไปด้วยเจ้าหน้าที่เฝ้าระวังบนท้องถนนจำนวน 4 ถึง 6 นาย ปฏิบัติการนี้มักจะแฝงตัวเข้าไปทางช่องเขามู่เจียบนพรมแดนระหว่างลาวและสาธารณรัฐประชาธิปไตยเวียดนาม ในกรณีหนึ่ง ชุดเรดบูลล์แทรกซึมเข้าไปดูแลทางหลวงหมายเลข 912 ของเส้นทางโฮจิมินห์ แต่กลับถูกซุ่มโจมตีและแยกย้ายกันหลบหนี ผู้รอดชีวิตใช้เวลานานถึงหนึ่งเดือนจึงจะโผล่ออกมาจากเทือกเขาอันนัมได้

ในเดือนกุมภาพันธ์ พ.ศ. 2509 ปฏิบัติการสตาร์ได้รับเฮลิคอปเตอร์ใหม่จากปฏิบัติการโพนีเอกซ์เพรสสำหรับการแทรกซึมและถอนตัวชุดข่าวกรอง เมื่อปี พ.ศ. 2509 ผ่านไป ปฏิบัติการสตาร์ได้ขยายชุดปฏิบัติการเป็น 10 ชุด ในการปฏิบัติการร่วมกันนี้ ซีไอเอพยายามใช้สายลับไทยเพื่อพยายามข้ามผ่านอุปสรรคด้านภาษาระหว่างชาวอเมริกันและชาวเขาเผ่าลาว คนไทยที่พูดภาษาอังกฤษได้จากหน่วยบัญชาการนาวิกโยธิน ตำรวจตระเวนชายแดน และหน่วยบัญชาการสงครามพิเศษได้รับการฝึกฝนเป็นเวลา 30 วันที่ค่ายโครงการวาปีเก่า 36 กิโลเมตรทางตะวันตกเฉียงเหนือของปากเซ พวกเขาถูกส่งไปใกล้กับพื้นที่เส้นทางโฮจิมินห์ช่วงปลายปี พ.ศ. 2509 พวกเขาแทรกซึมออกโดยไม่ได้ถูกส่งไปที่พื้นที่เป้าหมายคือเส้นทาง จากความล้มเหลวนี้ทำให้พวกเขาถูกยุติภารกิจในเดือนมีนาคม พ.ศ. 2510 นอกจากนี้ยังเป็นแรงผลักดันให้เกิดความพยายามในการพัฒนาวิทยุ ฮาร์ก-1 สำหรับโครงการฮาร์ดโนส

การเปลี่ยนแปลงเกิดขึ้นเมื่อเจ้าหน้าที่ซีไอเอคนใหม่เข้ามาดูแลปฏิบัติการในค่ายไซบีเรียช่วงต้นปี พ.ศ. 2510 ครูฝึกชาวไทยทั้ง 5 คนถูกตัดขาดจากการสนับสนุนปฏิบัติการสตาร์ เพื่อทุ่มเทการสอนทั้งหมดให้กับการฝึกเจ้าหน้าที่เฝ้าระวังถนนในปฏิบัติการฮาร์ดโนส แผนการสร้างอาคารประกอบด้วยห้องเรียนสองห้อง สนามทดสอบกำลังใจ ห้องอาหาร และหลักสูตรการนำทางบนบก นอกจากนี้ยังมีการแทนที่ครูฝึกชาวไทยด้วยชาวลาว ซึ่งสร้างความประหลาดใจให้กับอเมริกาเมื่อชาวลาวทำหน้าที่สอนได้ดีไม่แพ้ชาวไทย

## อ้างอิง

## บรรณานุกรม

* Conboy, Kenneth and James Morrison (1995). *Shadow War: The CIA's Secret War in Laos*. Paladin Press. .
* Dunnigan, James F. and Albert A. Nofi (2000). *Dirty Little Secrets of the Vietnam War: Military Information You're Not Supposed to Know*. St. Martin's Griffin. .

หมวดหมู่:สงครามกลางเมืองลาว
หมวดหมู่:ประเทศลาวในปี พ.ศ. 2508
สตาร์